
ส่วนที่ 2
ยุทธศาสตร์การพัฒนาขององค์กรปกครองส่วนท้องถิ่น
1. ความสัมพันธ์ระหว่างแผนพัฒนาระดับมหภาค
1.1 แผนยุทธศาสตร์ชาติ 20 ปี
วิสัยทัศน์ 
“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของ
เศรษฐกิจพอเพียง” หรือเป็นคติพจน์ประจำชาติว่า “มั่นคง มั่งคั่ง ยั่งยืน”
ยุทธศาสตร์ชาติ
(1) ยุทธศาสตร์ด้านความมั่นคง มีเป้าหมายทั้งในการสร้างเสถียรภาพภายในประเทศและช่วยลดและ
ป้องกันภัยคุกคามจากภายนอก รวมทั้งสร้างความเชื่อมั่นในกลุ่มประเทศอาเซียนและประชาคมโลกที่มีต่อประเทศไทย กรอบแนวทางที่ต้องให้ความสำคัญ อาทิ  
(1.1) การเสริมสร้างความมั่นคงของสถาบันหลัก และการปกครองระบอบประชาธิปไตย
อันมีพระมหากษัตริย์ทรงเป็นประมุข 
(1.2) การปฏิรูปกลไกการบริหารประเทศและพัฒนาความมั่นคงทางการเมือง ขจัด
คอร์รัปชั่น สร้างความเชื่อมั่นในกระบวนการยุติธรรม 
(1.3) การรักษาความมั่นคงภายในและความสงบเรียบร้อยภายใน ตลอดจนการบริหาร
จัดการความมั่นคงชายแดนและชายฝั่งทะเล  
(1.4) การพัฒนาระบบกลไก มาตรการและความร่วมมือระหว่างประเทศทุกระดับ และ
รักษาดุลยภาพความสัมพันธ์กับประเทศมหาอำนาจ เพื่อป้องกันและแก้ไขปัญหาความมั่นคงรูปแบบใหม่ 
(1.5) การพัฒนาเสริมสร้างศักยภาพการผนึกกำลังป้องกันประเทศ การรักษาความสงบ
เรียบร้อยภายในประเทศ  สร้างความร่วมมือกับประเทศเพื่อนบ้านและมิตรประเทศ 
(1.6) การพัฒนาระบบการเตรียมพร้อมแห่งชาติ และระบบบริหารจัดการภัยพิบัติ รักษา
ความมั่นคงของฐาน ทรัพยากรธรรมชาติ สิ่งแวดล้อม  
(1.7)  การปรับกระบวนการทำงานของกลไก ที่เกี่ยวข้องจากแนวดิ่งสู่แนวระนาบมากขึ้น
(2) ยุทธศาสตร์ด้านการสร้างความสามารถในการแข่งขัน เพื่อให้ประเทศไทยสามารถพัฒนาไปสู่
การเป็นประเทศพัฒนาแล้ว ซึ่งจำเป็นต้องยกระดับผลิตภาพการผลิตและการใช้นวัตกรรมในการเพิ่มความสามารถในการแข่งขันและการพัฒนาอย่างยั่งยืนทั้งในสาขาอุตสาหกรรม เกษตรและบริการ การสร้างความมั่นคงและ ปลอดภัยด้านอาหาร การเพิ่มขีดความสามารถทางการค้าและการเป็นผู้ประกอบการ รวมทั้งการพัฒนาฐานเศรษฐกิจแห่งอนาคต ทั้งนี้ภายใต้กรอบการปฏิรูปและพัฒนาปัจจัยเชิงยุทธศาสตร์ทุกด้าน อันได้แก่ โครงสร้างพื้นฐานและระบบโลจิสติกส์ วิทยาศาสตร์ เทคโนโลยีและนวัตกรรม การพัฒนาทุนมนุษย์ และการบริหารจัดการทั้งในภาครัฐและภาคธุรกิจเอกชน กรอบแนวทางที่ต้องให้ความสำคัญ อาทิ 
(2.1) การพัฒนาสมรรถนะทางเศรษฐกิจ ได้แก่ การรักษาเสถียรภาพเศรษฐกิจและสร้าง
ความเชื่อมั่น การส่งเสริม การค้าและการลงทุนที่อยู่บนการแข่งขันที่เป็นธรรมและรับผิดชอบต่อ สังคม ตลอดจนการพัฒนาประเทศสู่ความเป็นชาติการค้าเพื่อให้ได้ ประโยชน์จากห่วงโซ่มูลค่าในภูมิภาค และเป็นการยกระดับไปสู่ส่วนบน ของห่วงโซ่มูลค่ามากขึ้น
 (2.2) การพัฒนาภาคการผลิตและบริการ บนฐานของการพัฒนานวัตกรรมและมีความเป็น
มิตรต่อสิ่งแวดล้อม โดยมีการใช้ดิจิทัลและการค้าที่เข้มข้นเพื่อสร้างมูลค่าเพิ่มและขยายกิจกรรม การผลิตและบริการ โดยมุ่งสู่ความเป็นเลิศในระดับโลกและในระดับภูมิภาคในอุตสาหกรรมหลายสาขา และในภาคบริการที่หลากหลายตาม รูปแบบการดำเนินชีวิตและการดำเนินธุรกิจที่เปลี่ยนไป รวมทั้งเป็นแหล่งอาหารคุณภาพ สะอาดและปลอดภัยของโลก
- ภาคเกษตร โดยเสริมสร้างฐานการผลิต ให้เข้มแข็งและยั่งยืน เพิ่มขีดความสามารถในการ
แข่งขันของภาคเกษตร ส่งเสริมเกษตรกรรายย่อยให้ปรับไปสู่การทำการเกษตรยั่งยืนที่เป็นมิตรกับสิ่งแวดล้อมและรวมกลุ่มเกษตรกรในการพัฒนาอาชีพที่เข้มแข็ง และการพัฒนาสินค้าเกษตรที่มีศักยภาพและอาหารคุณภาพ สะอาด และปลอดภัย 
- ภาคอุตสาหกรรม โดยพัฒนาอุตสาหกรรมศักยภาพ ยกระดับการพัฒนาอุตสาหกรรม
ปัจจุบันที่มีศักยภาพสูง และพัฒนาอุตสาหกรรมอนาคตที่มีศักยภาพ โดยการใช้ดิจิทัลและการค้ามาเพิ่มมูลค่าและยกระดับห่วงโซ่มูลค่าในระดับสูงขึ้น  
- ภาคบริการ โดยขยายฐานการบริการให้มีความหลากหลาย มีความเป็นเลิศและเป็นมิตรต่อ
สิ่งแวดล้อม โดยการยกระดับบริการที่เป็นฐานรายได้เดิม เช่น การท่องเที่ยว และพัฒนาให้ประเทศไทยเป็นศูนย์กลางการให้บริการสุขภาพ ธุรกิจบริการด้านการเงิน และธุรกิจบริการที่มีศักยภาพอื่น ๆ เป็นต้น 
(2.3) การพัฒนาผู้ประกอบการและเศรษฐกิจชุมชน พัฒนาทักษะผู้ประกอบการ ยกระดับ
ผลิตภาพแรงงานและพัฒนาวิสาหกิจขนาดกลางและขนาดย่อม (SMEs) สู่สากล และพัฒนา วิสาหกิจชุมชนและสถาบันเกษตรกร 
(2.4) การพัฒนาพื้นที่เศรษฐกิจพิเศษและเมือง  พัฒนาเขตเศรษฐกิจพิเศษชายแดน และ
พัฒนาระบบเมืองศูนย์กลางความเจริญ จัดระบบผังเมืองที่มีประสิทธิภาพและมีส่วนร่วม มีการจัดการสิ่งแวดล้อมเมือง และโครงสร้างพื้นฐานทางสังคมและเศรษฐกิจที่ สอดคล้องกับศักยภาพ 
(2.5) การลงทุนพัฒนาโครงสร้างพื้นฐาน ในด้าน การขนส่ง ด้านพลังงาน ระบบเทคโนโลยี
สารสนเทศและการสื่อสาร และการวิจัยและพัฒนา  
(2.6) การเชื่อมโยงกับภูมิภาคและเศรษฐกิจโลก สร้างความเป็นหุ้นส่วนการพัฒนากับนานา
ประเทศ ส่งเสริมความร่วมมือกับนานาชาติในการสร้างความมั่นคงด้านต่างๆ เพิ่มบทบาทของไทยในองค์กรระหว่างประเทศ รวมถึงสร้างองค์ความรู้ด้านการต่างประเทศ


(3) ยุทธศาสตร์การพัฒนาและเสริมสร้างศักยภาพคน เพื่อพัฒนาคนและสังคมไทยให้เป็นรากฐานที่แข็งแกร่งของประเทศ มีความพร้อมทางกาย ใจ สติปัญญา มีความเป็นสากล มีทักษะการคิด วิเคราะห์อย่างมีเหตุผล มีระเบียบวินัย เคารพกฎหมาย มีคุณธรรมจริยธรรม รู้คุณค่าความเป็นไทย มีครอบครัวที่มั่นคง กรอบแนวทางที่ต้องให้ความสำคัญ อาทิ 
(3.1) การพัฒนาศักยภาพคนตลอดช่วงชีวิตให้สนับสนุนการเจริญเติบโตของประเทศ  
(3.2) การยกระดับคุณภาพการศึกษาและการเรียนรู้ให้มีคุณภาพ เท่าเทียม และทั่วถึง  
(3.3) การปลูกฝังระเบียบวินัย คุณธรรมจริยธรรม ค่านิยมที่พึงประสงค์ 
(3.4) การสร้างเสริมให้คนมีสุขภาวะที่ดี  
(3.5) การสร้างความอยู่ดีมีสุขของครอบครัวไทย เสริมสร้างบทบาทของสถาบันครอบครัวใน
การบ่มเพาะจิตใจให้เข้มแข็ง 
(4) ยุทธศาสตร์ด้านการสร้างโอกาสความเสมอภาคและเท่าเทียมกันทางสังคม เพื่อเร่งกระจาย
โอกาสการพัฒนาและสร้างความมั่นคงให้ทั่วถึง ลดความเหลื่อมล้ำ ไปสู่สังคมที่เสมอภาคและเป็นธรรม กรอบแนวทางที่ต้องให้ความสำคัญ อาทิ 
(4.1) การสร้างความมั่นคงและการลดความเหลื่อมล้ำทางด้านเศรษฐกิจและสังคม 
(4.2) การพัฒนาระบบบริการและระบบบริหารจัดการสุขภาพ  
 


(4.3) การสร้างสภาพแวดล้อมและนวัตกรรมที่เอื้อต่อการดำรงชีวิตในสังคมสูงวัย  
(4.4) การสร้างความเข้มแข็งของสถาบันทางสังคม ทุนทางวัฒนธรรมและความเข้มแข็งของ
ชุมชน 
(4.5) การพัฒนาการสื่อสารมวลชนให้เป็นกลไกในการสนับสนุนการพัฒนา
(5) ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม เพื่อเร่งอนุรักษ์
ฟื้นฟูและสร้างความมั่นคงของฐานทรัพยากรธรรมชาติ และมีความมั่นคงด้านน้ำ รวมทั้งมีความสามารถในการป้องกันผลกระทบและปรับตัวต่อการเปลี่ยนแปลงสภาพภูมิอากาศและภัยพิบัติธรรมชาติ และพัฒนามุ่งสู่การเป็นสังคมสีเขียว กรอบแนวทางที่ต้องให้ความสำคัญ อาทิ 
(5.1) การจัดระบบอนุรักษ์ ฟื้นฟูและป้องกันการทำลายทรัพยากรธรรมชาติ 
(5.2) การวางระบบบริหารจัดการน้ำให้มีประสิทธิภาพทั้ง ๒๕ ลุ่มน้ำ เน้นการปรับระบบการ
บริหารจัดการอุทกภัยอย่างบูรณาการ 
(5.3) การพัฒนาและใช้พลังงานที่เป็นมิตรกับสิ่งแวดล้อม  
 


(5.4) การพัฒนาเมืองอุตสาหกรรมเชิงนิเวศและเมืองที่เป็นมิตรกับสิ่งแวดล้อม 
(5.5) การร่วมลดปัญหาโลกร้อนและปรับตัวให้พร้อมกับการเปลี่ยนแปลงสภาพภูมิอากาศ 
(5.6) การใช้เครื่องมือทางเศรษฐศาสตร์และนโยบายการคลังเพื่อสิ่งแวดล้อม
(6) ยุทธศาสตร์ด้านการปรับสมดุลและพัฒนาระบบการบริหารจัดการภาครัฐ เพื่อให้หน่วยงาน
ภาครัฐมีขนาดที่เหมาะสมกับบทบาทภารกิจ มีสมรรถนะสูง มีประสิทธิภาพและประสิทธิผล กระจายบทบาทภารกิจไปสู่ท้องถิ่นอย่างเหมาะสม มีธรรมาภิบาล กรอบแนวทางที่ต้องให้ความสำคัญ อาทิ 
(6.1) การปรับปรุงโครงสร้าง บทบาท ภารกิจของ หน่วยงานภาครัฐ ให้มีขนาดที่เหมาะสม  (6.2) การวางระบบบริหารราชการแบบบูรณาการ 
(6.3) การพัฒนาระบบบริหารจัดการกำลังคนและพัฒนาบุคลากรภาครัฐ 
(6.4) การต่อต้านการทุจริตและประพฤติมิชอบ  
(6.5) การปรับปรุงกฎหมายและระเบียบต่าง ๆ  ให้ทันสมัย เป็นธรรมและเป็นสากล
(6.6) การพัฒนาระบบการให้บริการประชาชนของหน่วยงานภาครัฐ 
(6.7) การปรับปรุงการบริหารจัดการรายได้และรายจ่ายของภาครัฐ



1.2 หมุดหมายการพัฒนา แผนพัฒนาเศรษฐกิจและสังคมแห่งชาติ ฉบับที่ 13 พ.ศ. 2566 – 2570
หมุดหมายการพัฒนา เพื่อถ่ายทอดเป้าหมายหลักไปสู่ภาพของการขับเคลื่อนที่ชัดเจนในลักษณะของวาระการพัฒนา ที่เอื้อให้เกิดการทำงานร่วมกันของหลายหน่วยงานและหลายภาคส่วนในการผลักดันการพัฒนาเรื่องใด เรื่องหนึ่งให้เกิดผลได้อย่างเป็นรูปธรรม แผนพัฒนาฯ ฉบับที่ ๑๓ จึงได้กำหนดหมุดหมายการพัฒนา     จำนวน ๑๓ หมุดหมาย ซึ่งเป็นการบ่งบอกถึงสิ่งที่ประเทศไทยปรารถนาจะ “เป็น” หรือมุ่งหวังจะ “มี” เพื่อสะท้อน ประเด็นการพัฒนาที่มีลำดับความสำคัญสูงต่อการพลิกโฉมประเทศไทยสู่ “สังคมก้าวหน้า เศรษฐกิจ สร้างมูลค่าอย่างยั่งยืน” โดยหมุดหมายทั้ง ๑๓ ประการ แบ่งออกได้เป็น ๔ มิติ ดังนี้
1.2.1 มิติภาคการผลิตและบริการเป้าหมาย 

หมุดหมายที่ ๑ ไทยเป็นประเทศชั้นนำด้านสินค้าเกษตรและเกษตรแปรรูปมูลค่าสูง 

หมุดหมายที่ ๒ ไทยเป็นจุดหมายของการท่องเที่ยวที่เน้นคุณภาพและความยั่งยืน 

หมุดหมายที่ ๓ ไทยเป็นฐานการผลิตยานยนต์ไฟฟ้าที่สำคัญของโลก 

หมุดหมายที่ ๔ ไทยเป็นศูนย์กลางทางการแพทย์และสุขภาพมูลค่าสูง 

หมุดหมายที่ ๕ ไทยเป็นประตูการค้าการลงทุนและยุทธศาสตร์ทางโลจิสติกส์ที่สำคัญของภูมิภาค 

หมุดหมายที่ ๖ ไทยเป็นศูนย์กลางอุตสาหกรรมอิเล็กทรอนิกส์อัจฉริยะและอุตสาหกรรมดิจิทัลของอาเซียน 

1.2.2  มิติโอกาสและความเสมอภาคทางเศรษฐกิจและสังคม 

หมุดหมายที่ ๗ ไทยมีวิสาหกิจขนาดกลางและขนาดย่อมที่เข้มแข็ง มีศักยภาพสูง และสามารถ แข่งขันได้ 

หมุดหมายที่ ๘ ไทยมีพื้นที่และเมืองอัจฉริยะที่น่าอยู่ ปลอดภัย เติบโตได้อย่างยั่งยืน ๑ ตัวเลขอันดับที่น้อย แสดงถึงระดับผลกระทบจากสภาพอากาศที่สูง ๒๓ 

หมุดหมายที่ ๙ ไทยมีความยากจนข้ามรุ่นลดลง และมีความคุ้มครองทางสังคมที่เพียงพอ เหมาะสม 

1.2.3 มิติความยั่งยืนของทรัพยากรธรรมชาติและสิ่งแวดล้อม 
หมุดหมายที่ ๑๐ ไทยมีเศรษฐกิจหมุนเวียนและสังคมคาร์บอนต่ำ 

หมุดหมายที่ ๑๑ ไทยสามารถลดความเสี่ยงและผลกระทบจากภัยธรรมชาติและการเปลี่ยนแปลงสภาพ
ภูมิอากาศ 

1.2.4 มิติปัจจัยผลักดันการพลิกโฉมประเทศ 

หมุดหมายที่ ๑๒ ไทยมีกำลังคนสมรรถนะสูง มุ่งเรียนรู้อย่างต่อเนื่อง ตอบโจทย์การพัฒนา แห่งอนาคต หมุดหมายที่ ๑๓ ไทยมีภาครัฐที่ทันสมัย มีประสิทธิภาพ และตอบโจทย์ประชาชน 
1.3  แผนพัฒนาจังหวัดตรัง พ.ศ.2561-2565
       วิสัยทัศน์ของจังหวัด (Vision)

“เมืองแห่งคุณภาพชีวิตที่ดีและยั่งยืน”       
ยุทธศาสตร์/ประเด็นการพัฒนาจังหวัด 

1. สร้างฐานเศรษฐกิจของจังหวัดด้านเกษตรกรรมและอุตสาหกรรมที่มั่นคงและยั่งยืน 
2. ส่งเสริมและพัฒนาการท่องเที่ยวเชิงนิเวศน์ให้มีคุณภาพเพื่อสร้างรายได้ให้เติบโตอย่างต่อเนื่อง 
3. เสริมสร้างความมั่นคงทางสังคม พัฒนาคุณภาพชีวิตและการศึกษาเรียนรู้อย่างมีคุณภาพ 
4. บริหารจัดการทรัพยากรธรรมชาติสิ่งแวดล้อมและพลังงาน อย่างเหมาะสมกับชุมชน/พื้นที่ และมีความยั่งยืน 
เป้าประสงค์และแผนงาน/กลยุทธ์ 

ประเด็นการพัฒนาที่ 1 สร้างฐานเศรษฐกิจของจังหวัดด้านเกษตรกรรมและ อุตสาหกรรมที่มั่นคงและ
ยั่งยืน 
เป้าประสงค์ 

1. รายได้จากการเกษตรเพิ่มขึ้น 
2. ผลผลิตทางการเกษตรและอุตสาหกรรมมีมูลค่าเพิ่มขึ้น 
แผนงาน/กลยุทธ์ 

1. พัฒนาการผลิตและการตลาดสินค้าเกษตรที่สำคัญ 
2. จัดหาแหล่งน้ำเพิ่มเติมสำหรับด้านการเกษตรอุปโภค–บริโภค 
3. ส่งเสริมเศรษฐกิจฐานรากให้มั่นคงตามแนวคิดหลักปรัชญาเศรษฐกิจพอเพียง 
4. ส่งเสริมและพัฒนาการแปรรูปสินค้าเกษตรที่สำคัญ 
5. ส่งเสริมธุรกิจขนาดกลาง ขนาดย่อม วิสาหกิจชุมชน และผู้ผลิตชุมชน 
6. สร้างขีดความสามารถในการแข่งขันทางการค้าและการพาณิชย์ 
ประเด็นการพัฒนาที่ ๒ ส่งเสริมและพัฒนาการท่องเที่ยวเชิงนิเวศน์ให้มีคุณภาพเพื่อสร้างรายได้ให้เติบโต
อย่างต่อเนื่อง
เป้าประสงค์ 

1. รายได้จากการท่องเที่ยวเพิ่มขึ้น
แผนงาน/กลยุทธ์ 

1. พัฒนาแหล่งท่องเที่ยวให้ได้มาตรฐานของกรมการท่องเที่ยว 
2. ยกระดับการเข้าถึงและเชื่อมโยงแหล่งท่องเที่ยว 
3. พัฒนาโครงสร้างพื้นฐานและสิ่งอำนวยความสะดวกเพื่อการท่องเที่ยว 
4. ส่งเสริมการมีส่วนร่วมของชุมชนในการบริหารจัดการการท่องเที่ยว 
5. พัฒนาผลิตภัณฑ์ทางการท่องเที่ยวเพื่อเพิ่มศักยภาพทางการท่องเที่ยว 
6. ส่งเสริมการประชาสัมพันธ์การตลาดสมัยใหม่และพัฒนาสื่อประชาสัมพันธ์ด้านการท่องเที่ยวอย่างเป็นระบบ
ประเด็นการพัฒนาที่ ๓ เสริมสร้างความมั่นคงทางสังคม พัฒนาคุณภาพชีวิตและ การศึกษาเรียนรู้อย่างมีคุณภาพ 

เป้าประสงค์ 

1. ตรังเป็นสังคมอยู่เย็นเป็นสุข 
2. ประชาชนมีรายได้และหลักประกันที่มั่นคง 
3. อัตราการตายด้วยโรคที่เป็นปัญหาสำคัญลดลง 
4. ประชาชนมีการศึกษาเรียนรู้ดีและมีคุณภาพ 
แผนงาน/กลยุทธ์ 
1. เสริมสร้างสังคมคุณธรรม วัฒนธรรม ครอบครัวอบอุ่น ชุมชนเข้มแข็ง ปลอดภัย 
2. ส่งเสริมการจัดการเรียนรู้และใช้ภูมิปัญญาชาวบ้านในขับเคลื่อนตำบลสร้างสุขให้ครบทุกพื้นที่ตำบล 
3. ส่งเสริมอาชีพและความมั่นคงทางเศรษฐกิจแก่ผู้มีรายได้น้อย 
4. ส่งเสริมและพัฒนาคุณภาพชีวิตกลุ่มเป้าหมายทุกช่วงวัย รวมถึงแรงงานในระบบและนอกระบบ แรงงานผู้สูงอายุ และแรงงานคนพิการ ได้รับการคุ้มครองตามกฎหมายและมีคุณภาพชีวิตที่ดี 
5. ส่งเสริมการมีสุขภาวะที่ดีแบบองค์รวมและพัฒนาระบบบริการสุขภาพปฐมภูมิ เชื่อมโยงระดับ ทุติยภูมิและตติยภูมิโดยการมีส่วนร่วมของชุมชนและท้องถิ่น 
6. พัฒนาการศึกษาทุกระดับและแก้ไขปัญหาเด็กและเยาวชนแบบบูรณาการ
ประเด็นการพัฒนาที่ 4 บริหารจัดการทรัพยากรธรรมชาติสิ่งแวดล้อมและพลังงาน อย่างเหมาะสมกับชุมชน/พื้นที่ และมีความยั่งยืน 

เป้าประสงค์ 

1. ทรัพยากรธรรมชาติมีความอุดมสมบูรณ์ 
2. พัฒนาคนและแหล่งเรียนรู้ด้านทรัพยากรธรรมชาติ สิ่งแวดล้อม และพลังงาน เพื่อให้มีความพร้อมในการบริหารจัดการ 
3. การบริหารจัดการทรัพยากรธรรมชาติสิ่งแวดล้อม และพลังงานมีการบูรณาการอย่างมีประสิทธิภาพ
แผนงาน/กลยุทธ์ 
1. ป้องกันการบุกรุกทำลายป่าและส่งเสริมการปลูกป่าแบบบูรณาการ 
2. ส่งเสริมการอนุรักษ์ป่าต้นน้ำ แหล่งน้ำต่างๆ ทรัพยากรทางทะเลและชายฝั่งโดยการมีส่วนร่วมของประชาชน 3. ส่งเสริมการอนุรักษ์พลังงานและการใช้พลังงานทางเลือกเพื่อลดปัญหาสิ่งแวดล้อม 
4. บูรณาการความร่วมมือจากทุกภาคส่วนในการบริหารจัดการทรัพยากรธรรมชาติและสิ่งแวดล้อม และส่งเสริม
ให้มีแหล่งเรียนรู้ 
5. สนับสนุนองค์กรปกครองส่วนท้องถิ่นและประชาชนในการจัดการขยะแบบบูรณาการและเป็นระบบ
1.4 ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดตรัง (พ.ศ. 2561 – 2565)
วิสัยทัศน์ 

“เป็นองค์กรหลักในการประสานพัฒนาท้องถิ่นและชุมชน มุ่งเน้นการมีส่วนร่วมเชิงคุณภาพ สืบสานภูมิปัญญา สู่การพัฒนาเศรษฐกิจ สังคม สิ่งแวดล้อม และความสุขสู่ประชาชนอย่างยั่งยืน”

ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดตรัง
1. ยุทธศาสตร์การพัฒนาด้านโครงสร้างพื้นฐานควบคู่การท่องเที่ยวเชิงอนุรักษ์ 
2. ยุทธศาสตร์การพัฒนาด้านคุณภาพชีวิตและส่งเสริมการศึกษาเรียนรู้แบบองค์รวม 
3. ยุทธศาสตร์การพัฒนาและส่งเสริมการมีส่วนร่วมของประชาชนสู่ระดับฐานราก 
4. ยุทธศาสตร์การพัฒนาด้านการอนุรักษ์พลังงานและการจัดการทรัพยากรธรรมชาติและสิ่งแวดล้อม
อย่างยั่งยืน 
5. ยุทธศาสตร์การพัฒนาด้านการอนุรักษ์และส่งเสริมประเพณี วัฒนธรรม และภูมิปัญญา ท้องถิ่น 
6. ยุทธศาสตร์การพัฒนาด้านการอยู่ดีมีสุขของท้องถิ่น 
7. ยุทธศาสตร์การพัฒนาด้านการเมือง การบริหาร และการพัฒนาบุคลากรของท้องถิ่น
2. ยุทธศาสตร์ขององค์การบริหารส่วนตำบลบ้านโพธิ์
2.1 วิสัยทัศน์
“ ถิ่นคนดี อยู่ดี มีความสุข”

2.2 พันธกิจ
1. จัดให้มีบริการด้านโครงสร้างพื้นฐานอย่างเพียงพอกับความต้องการและได้มาตรฐาน   
2. ส่งเสริมและพัฒนาคุณภาพชีวิตของประชาชนให้ดียิ่งขึ้น และนำปรัชญาเศรษฐกิจมาเป็น
แนวทางในการพัฒนา

 

3. ส่งเสริมและสนับสนุนการมีส่วนร่วมของประชาชนและประสานความร่วมมือกับหน่วยงานที่เกี่ยวข้องและหน่วยงานอื่น
4. ดูแลรักษา ฟื้นฟู อนุรักษ์ทรัพยากรธรรมชาติและสิ่งแวดล้อมให้ใช้ประโยชน์สูงสุด คุ้มค่า และยั่งยืน
5. ส่งเสริมสนับสนุนการอนุรักษ์ศาสนา วัฒนธรรม ประเพณีและภูมิปัญญาท้องถิ่น 

2.3 จุดมุ่งหมายเพื่อการพัฒนา
1. โครงสร้างพื้นฐานเพียงพอกับความต้องการของประชาชน และมีคุณภาพได้มาตรฐาน   
2. คุณภาพชีวิตของประชาชนได้รับการส่งเสริม พัฒนาให้ดียิ่งขึ้นโดยการน้อมนำปรัชญา
เศรษฐกิจพอเพียงมาปฏิบัติให้เป็นรูปธรรม
3. ประชาชนมีส่วนร่วมในการบริหารจัดการท้องถิ่น 
4. ทรัพยากรธรรมชาติและสิ่งแวดล้อมได้รับการอนุรักษ์ ฟื้นฟู สามารถใช้ประโยชน์ได้
อย่างยั่งยืน
5. ศาสนา วัฒนธรรม ประเพณีและภูมิปัญญาท้องถิ่น ได้รับการสืบทอด
2.4 ยุทธศาสตร์การพัฒนาและแนวทางการพัฒนา


1) ยุทธศาสตร์การพัฒนาด้านโครงสร้างพื้นฐาน



แนวทางการพัฒนา
1.1 ก่อสร้างปรับปรุงบำรุงรักษาถนน  สะพาน  ทางเท้า  ขยายเขตและติดตั้งไฟฟ้าสาธารณะ
1.2 พัฒนาและจัดหาแหล่งน้ำเพื่ออุปโภค  บริโภค
1.3 พัฒนาเครือข่ายโทรคมนาคม
2) ยุทธศาสตร์การพัฒนาด้านคุณภาพชีวิตและสังคม
แนวทางการพัฒนา
2.1 ส่งเสริมการจัดสวัสดิการและนันทนาการ
2.2 ส่งเสริมสุขภาพอนามัยของประชาชน
2.3 การรักษาความปลอดภัยในชีวิตและทรัพย์สิน
2.4 พัฒนาและส่งเสริมอาชีพให้กับประชาชน
2.5 พัฒนาศักยภาพบุคลากร
2.6 ส่งเสริมและสนับสนุนการจัดเก็บข้อมูลการวิจัย  การใช้ข้อมูลประชาสัมพันธ์
2.7 ส่งเสริมการศึกษาของประชาชนทุกระดับ
2.8 เพิ่มช่องทางในการรับรู้ข่าวสารให้แก่ประชาชน
3) ยุทธศาสตร์การพัฒนาด้านการพัฒนาและส่งเสริมการมีส่วนร่วมของประชาชน
แนวทางการพัฒนา 
3.1 ส่งเสริมการมีส่วนร่วมของประชาชน
3.2 ส่งเสริมระบบป้องกันและบรรเทาสาธารณะภัย
3.3 พัฒนาการบริหารจัดการของหน่วยงาน
3.4 สนับสนุนให้มีการประสานงานระหว่างองค์กรปกครองส่วนท้องถิ่น
4) ยุทธศาสตร์การพัฒนาด้านการอนุรักษ์ทรัพยากรธรรมชาติและสิ่งแวดล้อมควบคู่กับการส่งเสริมการท่องเที่ยว
แนวทางการพัฒนา
4.1 สร้างจิตสำนึกและตระหนักในการจัดการทรัพยากรธรรมชาติและสิ่งแวดล้อม
4.2 เฝ้าระวังและฟื้นฟูทรัพยากรธรรมชาติและสิ่งแวดล้อม
4.3 บำบัดและฟื้นฟูทรัพยากรธรรมชาติและสิ่งแวดล้อม
4.4 บำบัดและจัดการขยะ
4.5 เพิ่มศักยภาพการพัฒนาการแหล่งท่องเที่ยว
5) ยุทธศาสตร์การพัฒนาด้านการอนุรักษ์และส่งเสริมภูมิปัญญาท้องถิ่น
แนวทางการพัฒนา
5.1 ส่งเสริมศาสนา ศิลปวัฒนธรรม ประเพณีและภูมิปัญญาท้องถิ่น
2.5 นโยบายของผู้บริหารองค์การบริหารส่วนตำบลบ้านโพธิ์
1. นโยบายด้านโครงสร้างพื้นฐาน
-  พัฒนาระบบโครงสร้างพื้นฐาน และสาธารณูปโภคพื้นฐานของตำบลบ้านโพธิ์ ก่อสร้างและปรับปรุงถนนให้สามารถสัญจรไปมาได้อย่างสะดวก และเข้าร่วมโครงการเครือข่ายกับ อบจ. ตรัง โดยผ่านทาง ส.อบจ. ในพื้นที่


2. นโยบายด้านสาธารณูปโภค
- ดูแลซ่อมแซมระบบสาธารณูปโภค ไฟฟ้า ประปา ให้มีความพร้อมในการใช้งานได้ตลอดเวลา


3. นโยบายด้านการศึกษา ศาสนา และวัฒนธรรม
- ส่งเสริมการเรียนรู้ จัดตั้งศูนย์ไว -ไฟ อินเตอร์เน็ท (Wi - fi Internet) ประจำตำบลให้บริการฟรี พร้อมปรับปรุงระบบเสียงตามสายเพื่อการสื่อสารทุกหมู่บ้าน
- ส่งเสริมการศึกษา กิจกรรมทางศาสนา และวัฒนธรรม ภูมิปัญญาท้องถิ่น และส่งเสริมการกีฬา


4. นโยบายด้านคุณภาพชีวิตและสังคม
- บริการรถพยาบาลกู้ชีพ กู้ภัยเบื้องต้น ตลอด 24 ชั่วโมง
- ติดตั้งกล้องวงจรปิดในจุดเสี่ยง และฟื้นฟูงาน อปพร. ดูแลให้ความปลอดภัยในชีวิตและทรัพย์สินของประชาชน
- งานป้องกันและบรรเทาสาธารณภัยต่าง ๆ

- ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

- ส่งเสริมงานด้านอนามัย ดูแลสุขภาพ ร่วมทำกิจกรรมกับ อสม. แบบองค์รวมโดยวิถีธรรมชาติ


5. นโยบายด้านเศรษฐกิจ
- ส่งเสริมพัฒนาฝีมือแรงงาน และภูมิปัญญา เพื่อเพิ่มรายได้สู่ชุมชน
- จัดตั้งกองทุนชุมชนพึ่งตนเอง สนับสนุนธุรกิจครัวเรือน


6. นโยบายด้านสิ่งแวดล้อม และการจัดการด้านทรัพยากรธรรมชาติ

- เพิ่มศักยภาพในการบริการ และแก้ไขปัญหาขยะมูลฝอย โดยให้ประชาชนมีส่วนร่วมในการบริหารจัดการ ร่วมแสดงความคิดเห็นในการดำเนินการ เพื่อรองรับการขยายตัวของชุมชน
- คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม

7. นโยบายด้านการพัฒนาการเมืองและการบริหาร
- เพิ่มศักยภาพ และพัฒนาบุคลากรขององค์กรให้มีประสิทธิภาพในการปฏิบัติงาน
